મોક્ષ પ્રાપ્ત કરવો અઘરો જરુર છે પરંતુ અશક્ય જરાય નથી. મોક્ષ પ્રાપ્ત કરવા માટે પહેલાં તો પોતાની જાતને અથવા પોતાના સર્વસ્વને ઈશ્વરને સમર્પિત કરી દેવું પડે, જેવી રીતે મીરાંબાઈ, નરસિંહ મહેતા, અખાભગત, શબરી, સુદામા સહિતના મહાન ભક્તોએ કર્યું તેવી રીતે. ઈશ્વરને પોતાનું સર્વસ્વ સમર્પિત કર્યા બાદ, સતત ઈશ્વરનું સ્મરણ, ઈશ્વરનું ભજન અને માત્રને માત્ર ઈશ્વરની જ ભક્તિ કરવી જોઈએ. જ્યારે તમારામાં ઈશ્વરત્વ જન્મ લે છે ત્યારે તમારા માટે દુનિયાનું સઘળુ નાશવંત બની જાય છે. અને આ પ્રકારની સ્થિતિમાં મનુષ્ય જ્યારે આવી જાય અને જ્યારે ઈશ્વરને પણ એમ થાય કે લાવ મારે આ જીવને મળવા જવું છે ત્યારે ઈશ્વર સાક્ષાત તમારી જોડે રહીને તમને મોક્ષપ્રાપ્તિ કરાવે છે.